  Майя Бывальцева Коронавирус инфекци золгес вӧлмонэз алон вылысь Удмуртиын бадӟымъёслы планъя эмъюрттэт сётон радлыке воштонъёс пыртӥзы. Со сярысь элькунысь тазалыкез утёнъя министерстволэн пресс-службаез ивортӥз. 28-тӥ инвожоысен но югдур тупатскытозь огдырлы дугдыто: - стационаръёсын (со пӧлын нуназеосы ужасьёсаз) планъя эмъюрттэт сётонэз; - амбулаториын планъя нырысь-валысь эмъюрттэт сётонэз. Со дыре азьланьтӥсько: - пекляосты чылкытатон (гемодилиз); - вир сӧзнэт но лек пыктос висёнъёсын химиотерапия ортчись муртъёсты, сюлэм но вирсэр висёнъёсын, туберкулёзэн курадӟисьёсты эмъян; - ожгар службае шедисьёсты ватсаса эскерон; - кӧто кышномуртъёсты эскерон; - пиналъёслы планъя эмъюрттэт сётон; - уже инытяськыку тазалыкез эскерон; - короанвируслы пумит вакцинаци. Озьы ик ялан кыстӥськись (хронической) висёнъёс лекомон но респираторной висёнъёс кылдон, озьы ик операциез берлолы кельтыны луонлык ӧвӧлтэм дыръя эмъюрттэт сётонэз азьланьтозы. Соку висисьёс эмъяськонние азьвыл гожтӥськытэк вазиськыны быгато. 65 арессэс ортчем но ялан кыстӥськись висёнъёсын курадӟисьёс эмчиез доразы ӧтьыны кулэ. Ӝог но ӝегатскытэк эмъюрттэт сётон быдэсак азьланьтӥськоз Тодэ вайытом, Удмуртиысь эмъюртъёсын коронавирусэн черламъёс понна интыосты йылэтозы.   Тегъёс: Тазалык Ижкар Удмуртия коронавирус тазалыкезутён  